بنام: ایلیمنٹری طلباء کے تمام والدین/نگہداشت کنندگان،

گزشتہ ہفتے بھیجی گئی معلومات کے فالو اپ کے طور پر، براہ کرم آگاہ رہیں کہ [ایلیمنٹری سوئچ فارم](https://tdsb.ca1.qualtrics.com/jfe/form/SV_42ZfFzbFT1x9kAC) اب دستیاب ہے۔  
  
ایلیمنٹری طلباء کے فروری 2022 میں بالمشافہ اور ورچوئل تدریس کے درمیان سوئچ کرنے کے لیے پیشگی منصوبہ بندی کی خاطر، والدین/نگہداشت کنندگان اور طلباء جو تبدیلی کی درخواست کر رہے ہیں انہیں **جمعہ، 3 دسمبر اور جمعہ، 7 جنوری کے درمیان** ایک ایلیمنٹری سوئچ فارم لازماً مکمل کرنا چاہیئے۔ سوئچ کی درخواست کرنے والے ہر طالب علم کے لیے ایک فارم لازماً مکمل کیا جانا چاہیئے۔ وہ والدین/نگہداشت کنندگان اور طلباء جو تبدیل نہیں کرنا چاہتے انہیں فارم مکمل کرنے کی ضرورت نہیں ہے۔‎ ‎

اگر آپ سوئچ کرنے پر غور کر رہے ہیں، تو براہ کرم سوئچ فارم جمع کروانے سے قبل اپنے بچے سے بات کریں۔ ہم توقع کرتے ہیں کہ فیصلہ سازی کی مشترکہ ذمہ داریوں کے حامل والدین/نگہداشت کنندگان فارم مکمل کرنے سے پہلے اتفاق رائے کر لیں گے۔

ہم تسلیم کرتے ہیں کہ ہم اس فیصلے کے لیے فروری سے کافی پہلے کہہ رہے ہیں اور آپ کے سمجھنے کے لیے آپ کا شکریہ، کیونکہ اس عمل کے مکمل ہونے میں وقت لگتا ہے۔ اگرچہ ہم سوئچ کی تمام درخواستوں کے پورا ہونے کی ضمانت نہیں دے سکتے، تاہم یہ ہمارا ہدف ہے کہ دستیاب پروگرامز اور جگہ (مثلاً فرانسیسی زبان کی تدریس(French Immersion)، فرانسیسی زبان کی توسیع کردہ تدریس، خصوصی پروگرامز، متبادل اسکولز، دیگر محدود واقعات۔) کی بنیاد پر جتنا ممکن ہو سکے اتنے زیادہ افراد کو داخلہ فراہم کریں۔   
  
**22 فروری 2022** کو شروع ہونے والے سوئچز کے باعث ایلیمنٹری کلاسز میں تبدیلیاں ظاہر ہوں گی۔

آیا آپ تدریسی ماڈل میں سوئچ کرنا منتخب کرتے ہیں یا نہیں، آپ کے بچے کا استاد یا کلاس (یا ورچوئل تدریسی کلاسز کے لیے اسکول) ممکنہ ازسرِ نو تنظیم کاری کی وجہ سے تبدیل ہو سکتے ہیں۔

مزید معلومات کے لیے، براہ کرم [www.tdsb.on.ca/switchform](http://www.tdsb.on.ca/switchform) ملاحظہ کریں یا کسی قسم کے سوالات کے لیے اپنے بچے کے اسکول کے پرنسپل سے رابطہ کریں۔ آپ کا شکریہ۔